MS «Nordic Prince»

MS «Nordic Prince» (IMO: 7027411) var et norsk cruiseskip som var eid av det norske sameiet M/S Nordic Prince (Anders Wilhelmsen & Co.) og som gikk i cruisetrafikk i Karibia for det norskeide cruiserederiet Royal Caribbean Cruise Line (RCCL) fra 1971 til 1995 med 14-dagers cruise til ni havner med utseiling fra Miami i Florida.

Skipet var byggnummer 393 ved Wärtsilä Helsingin Telakka i Helsingfors i Finland, og ble levert for RCCL i 1971 som det første skipet i RCCL-flåten, og som det første skipet i Song of Norway-klassen bestående av tre næridentiske søsterskip. De andre var søsterskipene «Song of Norway» og «Sun Viking» – henholdsvis levert i 1970 og 1972.

I løpet av hennes karriere seilte hun under flere navn og hadde flere eiere. I 2014 ble skipet solgt for skrap og hugget opp i Alang i India i 2015.

 Historie 

 Konstruksjon 
I desember 1968 kontraherte det norske sameiet M/S Nordic Prince under Anders Wilhelmsen & Co. (et av tre norske rederi og eiere i Royal Caribbean Cruise Line-konsortiet) med det finske verftet Wärtsilä Helsingin Telakka i Helsingfors, om bygging av et moderne cruiseskip med et eksteriørdesign som kunne minne om en yacht. Skipet ble kjølstrukket 2. desember 1969 og fikk verftets byggnummer 393.

9. juli 1970 ble skipet døpt «Nordic Prince» av sin gudmor Ingrid Bergman og sjøsatt med stabelavløpning ved verftet i Helsingfors. 8. juli 1971 ble hun overlevert til sameiet M/S Nordic Prince. Byggekostanden for skipet var USD 15 500 000.

 Tjeneste historikk 

 «Nordic Prince» (1971–1995) 
«Nordic Prince» var det andre skipet som ble bygget for Royal Caribbean, og var ett av de første moderne spesialbygde cruiseskipene. Hun ble lansert 9. juli 1970 og ble satt inn i tjeneste for RCCL 31. juli 1971. Akkurat som hennes eldre søster, «Song of Norway», ble hun benyttet til cruisefart i Karibia med Miami som første anløpshavn.

I juni 1980 ble skipet forlenget med 26 meter ved skipsverftet Wärtsilä i Helsingfors, Finland. Da RCCL ervervet den nye tonnasjen i slutten av 1980, ble «Nordic Prince» brukt til cruisefart rundt om i verden. «Nordic Prince» ble det første RCCL skipet som ble fortrengt av større tonnasje, da hun i mars 1995 ble solgt til Sun Cruises. Før skipet ble satt i tjeneste for sine nye eiere, ble «Viking Crown Lounge»-salongen rundt skorsteinen hennes fjernet, grunnen til dette var at salongen var et kjennetegn av Royal Caribbean.

 «Carousel» (1995–2005) 
Skipet ble omdøpt «Carousel» og begynte å operere for Sun Cruises 6. mai 1995. I løpet av sin tid med Sun Cruises tilbrakte hun sommercruisene i Middelhavet, men i løpet av vintersesongene returnerte hun til Karibia. I februar 2000 gikk skipet på grunn utenfor Cancún i Mexico, og klarte å komme seg løs, dette førte til kansellering av fem cruiseturer i løpet av den tiden hun ble reparert. Mot slutten av sin tjeneste med Sun Cruises fikk skipet MyTravel-skorteinsfarger. På begynnelsen av 2000-årene begynte Sun Cruises å trekke seg ut av cruise virksomheten. I juli 2004 ble «Carousel» solgt til Louis Cruise Lines, Kypros, men leid tilbake til Sun Cruises frem til mai 2005. «Carousel» var det siste skipet som opererte for Sun Cruises.

 «Aquamarine» (2005–2006) 
Louis Cruise Lines omdøpte skipet «Aquamarine» og startet fra juni 2005 hvor hun ble brukt på 7-dagers cruise rundt Middelhavet med Genova som første anløpshavn.

 «Arielle» (2006–2008) 
I april 2006 ble skipet leid i fem år til Transocean Tours som omdøpte henne «Arielle». Men chartringen ble tilsynelatende avsluttet ved begynnelsen av 2008, da skipet returnerte til Louis flåten og tilbakestilte navnet «Aquamarine».

 «Aquamarine» (2008–2010) 
I mai 2008 ble «Aquamarine» viderekoblet til Milos i Egeerhavet, etter at det ble funnet en 1,5 meter lang flenge på skroget på ca 1,5 meter over vannlinjen. Skipets skrog ble skadet etter at det skrapte mot en brygge under avgang fra havnen i Iraklio på Kreta til ferieøya Santorini. De 872 passasjerene og 407 besetningsmedlemmene om bord var i sikkerhet.

 «Ocean Star Pacific» (2010–2012) 
I desember 2010 kunngjorde Louis Cruises at de skulle fortsette å fornye flåten sin ved å selge «Aquamarine» til det meksikanske rederiet Ocean Star Cruises, som omdøpte henne «Ocean Star Pacific». I mars 2011 lå «Ocean Star Pacific» i Caracas, Curaçao for vedlikehold. Hun ble satt i tjeneste for Ocean Star Cruises 10. april 2011. Den 15. april 2011 ble «Ocean Star Pacific» deaktivert på Huatulco, Mexico, på grunn av en brann i maskinrommet.

Hun krysset den meksikanske rivieraen etter en omfattende reparasjonsprosess i Salina Cruz, Mexico, men fikk en annen sammenbrudd den 26. juli 2011 i hennes kjølesystemer og klimaanlegg. Hun var planlagt å seile gjennom 17. april 2012.

 «Pacific» (2010–2015) 
PV Enterprises International kjøpte skipet i mai 2012 og fikk sjødyktighet sertifisering i juli 2012, og endret navnet til «Pacific» i november 2012.

I desember 2014 gikk skipet på grunn i Sarangani, Manila mens hun var på vei til Alang, India for opphugging. I februar 2015 ankom «Pacific» Alang for hugging.

 Skipet 
miniatyr|MS «Nordic Prince» som «Aquamarine» i Patmos, juli 2008.

 Dekk og fasiliteter 
Nr.DekkFasiliteterRef.9Øvre soldekkObservasjonsdekk8KompassdekkSun Walk og Viking Crown Lounge7SoldekkPool Cafe, Pool Bar, Sports Area og utendørs svømmebasseng6PromenadedekkLounge of the Midnight Sun, Verandah Cafe, medisinsk senter og promenadedekk5RestaurantdekkMy Fair Lady Lounge, The King and I, Casino Royale, South Pacific Lounge og matsal4HoveddekkKarl Johans Gate, skjønnhetssalong, gavebutikker, informasjonskontor og passasjerlugarer3A-dekkPassasjerlugarer2B-dekkPassasjerlugarer1C-dekkKun for mannskap

 Tekniske spesifikasjoner 

 Størrelse og dimensjoner 
MS «Nordic Prince» hadde ved overlevering en brutto(register)tonnasje på 18 436 BRT, en netto(register)tonnasje på 9 604 NRT og en dødvekttonnasje på 3 151 TDW. Etter at skipet ble forlenget i 1980, fikk skipet en ny brutto(register)tonnasje på 23 200 BRT, en ny netto(register)tonnasje på 12 709 NRT og en ny dødvekttonnasje på 4 525 TDW. I 1994 ble hun ommålt med en bruttotonnasje på 23 149 BT og en nettotonnasje på 10 627 NT.

MS «Nordic Prince» hadde ved levering en største lengde (LOA) på 168,43 meter (553 fot) og en lengde mellom perpendikulærene (LPP) på 138,27 meter (454 fot). Etter forlengingen i 1980 fikk skipet en ny LOA på 194,32 meter (638 fot) og en ny LPP på 164,16 meter (539 fot). Skipets største bredde målte 24,01 meter (79 fot). Dypgående stakk skipet 6,70 meter (22 fot), mens skipets dybde i riss (målt fra underkant av hoveddekksplaten til overkant av kjølplaten) målte 14,20 meter (47 fot).

 Kapasiteter 
MS «Nordic Prince» hadde ved levering en maksimal passasjerkapasitet på 872 passasjerer. Etter at skipet ble forlenget i 1980 fikk hun en ny maksimal passasjerkapasitet på 1 168 passasjerer, mens mannskapet var på 400 besetningsmedlemmer. Skipet hadde en bunkerskapasitet på 1 700 tonn.

 Maskin og fremdrift 
Hovedmaskineriet på «Nordic Prince» besto av fire Wärtsilä Sulzer 9-ZH-40/48 dieselmotorer med en samlet ytelse på 18 000 BHK ved 481 o/min giret til 181 o/min til to vribare skrupropeller. Hver hovedmotor var en 9-sylindret 2-taktet enkelveis dieselmotor med en sylinderdiameter på 400 mm og et slaglengde på 480 mm.

Hjelpemaskineriet besto av seks dieselgeneratorer, hver med 752 kW (totalt 4 512 kW), og én diesel-nødgenerator på 200 kW. I tillegg hadde skipet to hjelpekjeler med arbeidstrykk på 7,0 bar og to ekshaustkjeler med arbeidstrykk på 7,0 bar.

Fremdriften ble besørget av to halvspaderor, to vribare skrupropeller og to sidepropeller forut. Skipet hadde en toppfart på 21 knop (39 km/t) ved et forbruk på 63 tonn per døgn. Marsjfarten var 16 knop (30 km/t).

 Klassing og register 
MS «Nordic Prince» var klasset i det norske klassifikasjonsselskapet Det Norske Veritas (DNV) og hadde følgende klassenotasjon: ✠ 1A1 E0 + MV. Skipet var i perioden 1988 til 1995 registrert i Norsk Internasjonalt Skipsregister (NIS), som er en underavdeling i Sjøfartsdirektoratet.

 Galleri 

 Referanser 

 Eksterne lenker 


  Fakta om Fartyg - M/S NORDIC PRINCE (1971)

Kategori:Cruiseskip
Kategori:Skip fra 1971
Kategori:Skip bygget i Finland
Kategori:Artikler i sjøfart-prosjektet